钦定古今图书集成/历象汇编/庶征典/第125卷 > 宋
## 钦定古今图书集成/历象汇编/庶征典/第125卷 > 宋

### 文帝元嘉五年大水

按《宋书文帝本纪》，“元嘉五年六月，京邑大水，遣使检
行赈赡。”　按《五行志》：“元嘉五年六月，京邑大水，七年，
右将军到彦之率师入河。”

元嘉七年，大水。

按《南史宋文帝本纪》：“元嘉七年，吴兴、晋陵、义兴大水，
遣使巡行赈恤。”

元嘉十一年五月，京邑大水。

按《宋书文帝本纪》云云。　按《五行志》。元嘉十一年五
月。京邑大水。十三年。司空檀道济诛。

元嘉十二年，大水。

按：《宋书文帝本纪》：“十二年六月，丹阳、淮南、吴兴、义兴
大水，京邑乘船。”

元嘉十七年，大水。

按《宋书文帝本纪》：“十七年八月，徐、兖、青、冀四州大水，
己未，遣使检行赈恤。”

元嘉十八年，大水。

按《宋书文帝本纪》。“十八年夏五月，沔水泛溢”　按《五行志》，“十八年五月，江水汎溢，没居民，害苗稼。明年右
军将军裴方明率雍、梁之众伐仇池。”

元嘉十九年，大水。

按《宋书文帝本纪》。十九年“闰五月，京邑雨水。丁巳遣
使巡行赈恤。”　按《五行志》，十九年，东都诸郡大水。
元嘉二十年大水。

按：《宋书文帝本纪》：“二十年，诸州郡水伤稼，民大饥，遣
使开仓赈恤，给赐粮种。”

元嘉二十一年，大水。

按：《宋书文帝本纪》，二十一年六月，连雨水。丁亥，诏曰：
“霖雨弥日，水潦为患，百姓积俭，易致乏匮。二县官长
及营署部司，各随统检实，给其柴米，必使周悉。”
元嘉二十四年大水。

按：《南史宋文帝本纪》：“二十四年，徐、兖、青、冀四州大水。
元嘉二十九年五月，京邑雨水。”

按：《宋书文帝本纪》云云。

### 孝武帝孝建元年大水

按《宋书孝武帝本纪》。不载。　按《五行志》，“孝建元年八
月，会稽大水，平地八尺。后二年卤寇青冀州，遣羽林
军卒讨伐。”

### 大明元年大水

按《南史宋孝武帝本纪》：“大明元年五月，吴兴、义兴大
水，人饥，乙卯，遣使开仓赈恤。”

大明二年，大水。

按：《宋书孝武帝本纪》，“大明二年春正月壬子，诏曰：‘去
岁东土多经水灾，春务已及，宜加优课，粮种所须，以
时贷给。九月壬戌，襄阳大水，遣使通行赈赡’。”

大明四年，大水。

按：《宋书孝武帝本纪》：“四年八月己酉，雍州大水。
大明五年，大水。”

按：《宋书孝武帝本纪》，“五年夏四月戊戌，诏曰：‘南徐、兖
二州，去岁水潦伤年，民多困窭，逋租未入者，可申至
秋登’。”

### 后废帝元徽元年大水

按《宋书后废帝本纪》：元徽元年“六月乙卯，寿阳大水，
己未，遣殿中将军赈恤慰劳。”

元徽三年，大水。

按：《宋书后废帝本纪》：“三年三月，京师大水，遣尚书郎
官长检行赈赐。”

### 顺帝昇明元年大水

按《宋书顺帝本纪》，“昇明元年秋七月，雝州大水。”　按
《五行志》，“昇明元年七月，雝州大水，甚于关羽樊城时
昇明二年大水。”

按《宋书顺帝本纪》不载。　按《五行志》，“二年二月，于潜
翼异山，一夕五十二处水流漂居民。七月丙午朔，涛
水入石头，居民皆漂没。”